Document ID: 32011D0395

KOMISJONI RAKENDUSOTSUS,
1. juuli 2011,
millega tunnistatakse kehtetuks otsus 2006/241/EÜ, milles käsitletakse teatavaid kaitsemeetmeid teatavate Madagaskarilt pärit loomsete saaduste suhtes, välja arvatud kalatooted
(teatavaks tehtud numbri K(2011) 4642 all)
(EMPs kohaldatav tekst)
(2011/395/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
ning arvestades järgmist:
(1)
Komisjoni 24. märtsi 2006. aasta otsusega 2006/241/EÜ, milles käsitletakse teatavaid kaitsemeetmeid teatavate Madagaskarilt pärit loomsete saaduste suhtes, välja arvatud kalatooted, (2) on ette nähtud, et liikmesriigid peavad keelama Madagaskarilt pärit loomsete saaduste, välja arvatud kalatoodete, tigude ja guaano impordi.
(2)
Loomsete saaduste importi reguleerib mitu liidu õigusakti, nagu näiteks nõukogu 16. detsembri 2002. aasta direktiiv 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (3) ning Euroopa parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (4).
(3)
Praegused loomsete saaduste importi käsitlevad liidu õigusaktid tagavad, et Madagaskarilt võib liitu importida ainult selliseid loomseid tooteid, mis vastavad kõnealustele õigusaktidele.
(4)
Sellest tulenevalt ei ole otsus 2006/241/EÜ enam vajalik ja tuleks kehtetuks tunnistada.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsus 2006/241/EÜ tunnistatakse kehtetuks.
Artikkel 2
Käesolev otsus on adresseeritud liikmesriikidele.
Brüssel, 1. juuli 2011

Labels: 3
0
18
17